Source: http://docplayer.fi/1661618-Rahoitusmarkkinoiden-kehitys-suomessa-1980-2002.html
Timestamp: 2018-01-20 09:33:52+00:00
Document Index: 10137305

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Rahoitusmarkkinoiden kehitys Suomessa * - PDF
Rahoitusmarkkinoiden kehitys Suomessa *
Download "Rahoitusmarkkinoiden kehitys Suomessa 1980 2002 *"
1 Kansantaloudellinen aikakauskirja 99. vsk. 3/2003 ARTIKKELEITA Rahoitusmarkkinoiden kehitys Suomessa * Ari Hyytinen KTT, Tutkimuspäällikkö Kalifornian yliopisto (Berkeley), Elinkeinoelämän tutkimuslaitos (ETLA) ja Etlatieto Oy Tuomas Takalo VTT, Tutkimusohjaaja Suomen Pankki Iikka Kuosa KTM, Tutkija Helsingin kauppakorkeakoulu ja LTT-Tutkimus Oy * Haluamme kiittää Hannu Vartiaista, Timo Kaisanlahtea, Karlo Kaukoa, Antti Kuusterää, David Mayesiä, Juha-Pekka Niinimäkeä, Matti Pohjolaa, Kristina Saajanahoa, Heli Tikkusta, ja Pekka Timosta hyödyllisistä keskusteluista ja kommenteista. Kuosa ja Takalo kiittävät tutkimuksen tukemisesta Suomen Akatemiaa. Hyytinen puolestaan kiittää suomalaisten rahoitusmarkkinoiden kehitykseen kohdistuneen tutkimuksensa tukemisesta Teknologian kehittämiskeskusta (Tekes), Suomen itsenäisyyden juhlarahastoa (Sitra), ja Yrjö Jahnssonin säätiötä. 1 Johdanto V iimeisen parin vuosikymmenen aikana suomalaisten yritysten rahoitusympäristö on muuttunut. Rahoitusmarkkinoiden sääntely on purettu, ja sitä koskevaa lainsäädäntöä on harmonisoitu kohti yleiseurooppalaisia standardeja. Tämän artikkelin tavoitteena on kuvata vuosien tapahtumien seurauksia rahoitusmarkkinoilla. Tukeutuen aikaisempaan tutkimukseemme (Hyytinen, Kuosa ja Takalo 2003b) ja sitä täydentääksemme kuvaamme tapahtunutta kehitystä sekä kvalitatiivisesti että käyttäen viimeaikaisessa rahoitusjärjestelmien kehityskirjallisuudessa luotuja kvantitatiivisia mittareita. Sovellamme suomalaiseen rahoitusmarkkina-aineistoon kuutta Beckin ja Levinen (2002a) ideoimaa rahoitusmarkkinoiden kehitystä kuvaavaa indeksiä. Niistä kolme mittaa rahoitusmarkkinoiden kokoa ja kolme rahoitusmarkkinoiden rakennetta. Esitämme, että Suomen rahoitusmarkkinat eivät ole merkittävästi kasvaneet suhteessa talouden kokoon vuosina Sen sijaan Suomen rahoitusmarkkinoiden rakenne on muuttunut. Perinteisesti Suomessa on vallinnut 266
2 Ari Hyytinen, Iikka Kuosa ja Tuomas Takalo pankkikeskeinen rahoitusjärjestelmä, jossa yritysten rahoitus on perustunut velkarahoitukseen ja pitkäaikaisiin pankkisuhteisiin. Osakemarkkinat ovat olleet pienet ja epälikvidit ( Hietala 1989 ja Kasanen, Kinnunen ja Niskanen 1996). Vaikka poistamme osakkeiden hintavaihtelujen aikaansaaman osakemarkkinoiden näennäiskasvun rahoitusjärjestelmän kehitystä kuvaavista mittareistamme, niiden mukaan vuosituhannen lopun lähestyessä rahoitusjärjestelmä nojasi yhä enenevässä määrin osakemarkkinoihin. Kehitys on jatkunut 2000-luvulla. Samanaikaisesti perinteisen rahoituslaitoksien kautta kanavoituvan velkarahoituksen merkitys on vähentynyt. Dokumentoimme myös, kuinka rahoituslaitosten luonne ja rakenne sekä yritysten omistusrakenne ovat vuosina muuttuneet. Tuloksemme täydentävät Kaupin ja Hyytisen (2002) kuvausta rahoitusmarkkinoiden monipuolistumisesta, sekä tarkentavat heidän havaintojaan Suomen elinkeinoelämän rakennemuutoksen ja rahoituksen markkinaehtoistumisen välisestä yhteydestä (ks. myös Hyytinen, Rouvinen, Toivanen ja Ylä-Anttila 2003). Tämä artikkeli täydentää myös aikaisemmassa tutkimuksessamme (Hyytinen, Kuosa ja Takalo 2003a) esittämiämme näkemyksiä sijoittajansuojan kehityksestä ja lainsäädännön roolista Suomen rahoitusjärjestelmän rakennemuutoksessa. Seuraavassa luvussa arvioidaan kvalitatiivisesti Suomen rahoitusmarkkinoiden ja yritysten rahoitusympäristön kehittymistä vuosina Kvalitatiivisesta arvioinnista nousevia hypoteeseja koetellaan luvussa 3, jossa mittaamme rahoitusjärjestelmän kehitystä ja muutosta kvantitatiivisesti. Johtopäätökset löytyvät luvusta 4. 2 Kvalitatiivinen arviointi Kuten Kiander ja Vartia (1998) dokumentoivat, rahoitusmarkkinoiden sääntely alkoi Suomessa 1930-luvun laman jälkeen muiden maiden tavoin. Sääntelyä laajennettiin sen jälkeen kansainvälisiä kehityssuuntia mukaillen. Tämän vuoksi 1980-luvun alussa Suomen rahoitusmarkkinat olivat varsin tiukasti säännellyt. Suoran sääntelyn lisäksi verotus muokkasi rahoitusjärjestelmää, erityisesti koska korkomenot olivat verovähennyskelpoisia, mutta omanpääomaehtoinen rahoitus oli raskaasti verotettua. Verovähennysoikeuksien, pienten nimellisten lainakorkojen ja korkean inflaation takia 1980-luvun alussa reaalinen lainakorko oli negatiivinen, mistä seurasi lainojen ylikysyntä. Lainakorkojen verovähennysoikeus tuki pankkeja ja esti tehokkaasti muiden rahoituksen välittäjien tulon markkinoille. Sääntely ja pienet lainakorot vaikuttivat suotuisasti lainaajien valikoitumiseen rahoitusmarkkinoilla, vähensivät pankkien välistä kilpailua ja kannustivat luomaan läheisiä asiakassuhteita ( Drees ja Pazarbasioglu 1995). Kuitenkin 1980-luvun alussa kävi ilmi, että säännelty rahoitusjärjestelmä oli tulossa tiensä päähän. Huolimatta sääntelystä ja tukemisesta suomalaisten talletuspankkien kannattavuus oli heikointa Euroopassa. OECD:n pankkien kannattavuutta mittaavan Bank Profitability Statisticsin mukaan suomalaisten pankkien toiminnallinen tulos ennen luottotappioita oli 0,75 prosenttia taseen loppusummasta ajanjaksolla Vain belgialaisilla pankeilla oli tilastojen mukaan huonompi kannattavuusaste (0,54%). Samaan aikaan voimakas teollinen murros tuotti tarpeen siirtää varoja taantuvilta toimialoilta kasvaville. Esimerkiksi vuosien 1981 ja 267
3 ARTIKKELEITA KAK 3 / välillä keskimääräisen T&K-menojen reaalisen kasvun yrityssektorilla voidaan arvioida olleen noin 13 prosenttia, kun vastaava kasvuaste kiinteän pääoman muodostumisessa oli selvästi pienempi. Tällaisissa olosuhteissa pankkikeskeinen rahoitusjärjestelmä toimii usein huonosti (Holmström ja Kaplan 2001). Suomalaiset yritykset käyttivätkin enemmän pitkän aikavälin rahoitusta kasvunsa rahoittamiseksi 1980-luvulla kuin yritykset muissa maissa ( Demirgüç-Kunt ja Maksimovic 1998), mutta rahoituspalvelusektorin instituutiot nostivat riskipääomaa osakemarkkinoilta samassa laajuudessa kuin tavalliset liiketoimintaa harjoittavat yritykset. Koska vanha järjestelmä ei enää kyennyt täyttämään yritysten rahoitustarpeita, sekä lainanottajat ja -antajat että rahoituksen välittäjät alkoivat kiertää sääntelyä. Syntyivät ns. harmaat lainamarkkinat, joilla sääntelemätön liikepankkien lainananto tapahtui pankkien omistamien rahoitusyhtiöiden kautta ( Swoboda 1986 ja Drees ja Pazarbasioglu 1995). Sääntelemättömän luotonannon osuus kokonaislaina-asteesta kasvoi 17 prosentista 35 prosenttiin tammikuusta 1980 joulukuuhun 1985 mennessä (Swoboda 1986). Sääntelemättömät talletukset, kuten verotettavat talletukset, kasvoivat myös, mutta eivät niin nopeasti kuin sääntelemätön lainananto. Syntyivät myös eräänlaiset harmaat osakemarkkinat, joilla ulkomaalaiset sijoittajat kävivät kauppaa ns. vapaista osakkeista (Hietala 1989). Vaikeudet rahoituspalvelusektorilla ja sen sääntelyssä, sekä Britannian ja muiden Pohjoismaiden esimerkki johtivat vähittäiseen rahoitusmarkkinoiden vapauttamiseen (kuvio 6). 1 Vuoteen 1998 mennessä suurimmat rajoitukset, mukaan lukien pääomanliikkeiden rajoitukset ja korkosäännöstely, olivat poistuneet. Rahoitusmarkkinoiden vapauttamisen myötä osakerahoituksen merkitys alkoi kasvaa. Listautumisosakeantien määrä kasvoi 1980-luvun loppupuolella ja oli huipussaan vuonna 1989, jolloin listautui 43 yritystä. Lisäksi osakemarkkinoiden likviditeetti parani, ja 23 kehitys- tai pääomasijoitusyhtiötä perustettiin Talletuspankkien rooli osakkeiden välityksessä, investointipankki- ja pääomasijoitustoiminnassa oli kuitenkin huomattava. Muutenkin rahoitusmarkkinoiden vapauttaminen vahvensi aluksi talletuspankkien keskeistä asemaa. Se kiihdytti kilpailua rahoituspalvelusektorilla ja käynnisti luottokannan nopean jopa prosentin reaalisen vuosittaisen kasvun. Lisäksi ulkomaanrahamääräinen ottolainaus kasvoi. Siten taloudenpitäjien velkaantuneisuus ja esimerkiksi kokonaislaina-asteen BKT-osuus kasvoi voimakkaasti. Tämän vuoksi kansantalous velkaantui nopeasti luvun lopulle tultaessa. Kansantalous oli siten herkkä ulkoisille häiriöille, joita se koki luvun alussa. Kun lainanottajien tulot ja varallisuus hupenivat dramaattisesti vuonna 1991 ja konkurssien määrä kasvoi räjähdysmäisesti, pankit kohtasivat vakavia ongelmia. Valuuttakriisi nosti ensin lyhyitä korkoja ja sitten laski valuutan arvoa. Tämä heikensi edelleen lainanottajien kykyä hoitaa lainojaan, etenkin koska monet olivat ottaneet valuuttalainoja. Valuuttakriisiä seurannut pankkikriisi muokkasi rahoitusjärjestelmän perusteellisesti. Säästöpankkiryhmä käytännössä katosi, joko pakotettujen fuusioiden tai muiden pankkiryhmien yritysostojen vuoksi (Kuusterä 1995). 1 Rahoitusmarkkinoiden vapauttamista ovat tarkemmin kuvanneet esim. Drees ja Pazarbasiouglu (1995) ja Vihriälä (1997). Kuvio 1 on hieman täydennetty versio Vihriälän (1997) kuviosta
4 Ari Hyytinen, Iikka Kuosa ja Tuomas Takalo Kuvio 1. Rahoitusmarkkinoiden vapauttaminen (Lähde: Vihriälä 1997). Pankit, joita ei pakotettu yritysjärjestelyihin, ryhtyivät niihin vapaaehtoisesti. Esimerkiksi kaksi suurinta liikepankkia (KOP ja SYP) fuusioituivat vuonna Lyhyellä aikavälillä pankkikriisi johti ulkoisen rahoituksen tarjonnan vähenemiseen. Vaikka näyttö yleisestä luottolamasta on heikkoa (Vihriälä 1997), Saarenheimon (1995) mukaan luottotarjonnan supistuminen pienensi yksityisiä investointeja 3,3 miljardia euroa vuodessa 1990-luvun alussa. Samoin pankkikriisin aikaan suomalaisista pk-yrityksistä useampi kuin joka kolmas piti rahoituksen saatavuutta yrityksen kehittämisen suurimpana esteenä. Yritysten vieraan pääoman ja omapääoman suhde laski nopeasti tasolle, jolla se oli viimeksi ollut ennen rahoitusmarkkinoiden vapauttamista 1970-luvulla. Rahoituspalvelusektorin myllerryksen ehkä tärkein pitkän aikavälin vaikutus koskee pk-yritysten ulkoista rahoitusta. Kuten Petersen ja Rajan (1994) ja Berger ja Udell (1998) argumentoivat, pk-yritysten ulkoinen rahoitus riippuu suhteisiin perustuvan luoton tarjonnasta, ja se romahti Suomessa 1990-luvulla. Ensinnäkin sääntelyn purkaminen kiristi kilpailua sekä pankkisektorin sisällä että sektorin ulkopuolella. Tämä heikentää pankkien suhteita pitkäaikaisiin luotonottajiin (Petersen ja Rajan 1995 ja Booth ja Thakor 2000). Toiseksi pankkikriisi rajoitti (pankki)suhteisiin perustuvaa velkarahoitusta. Kinnunen ja Vihriälä (1999) raportoivat, että mikäli pk-yritys oli pankkikriisin vuosina suurimmissa vaikeuksissa olevien pankkien asiakas, sillä oli suurempi todennäköisyys mennä konkurssiin kuin muina vuosi- 269
5 ARTIKKELEITA KAK 3 / 2003 na tai muilla yrityksillä. Lisäksi pankkisektorin keskittyminen vähensi pienten pankkien määrää. Tämäkin voi haitallisesti vaikuttaa pk-yritysten rahoitukseen, koska pienillä pankeilla on taipumus kohdentaa suurempi osa lainavaroista pk-yritysten luotottamiseen kuin suurilla pankeilla (Berger ja Udell 1998 ja Berger, Miller, Petersen, Rajan ja Stein 2002). Kun kansantalouden tilanne parani luvun puolivälissä, pankkien mahdollisuudet vallata takaisin entiset asemansa olivat huonot. Kilpailu oli koventunut ja pankkien mahdollisuuksia varjella omia etujaan oli heikennetty, kuten Hyytinen ym. (2003a) dokumentoivat. Sen sijaan osakemarkkinoiden 1980-luvun lopulla alkanut kehitys jatkui 1990-luvun puolivälissä. Listautumisannit jatkuivat heti taloudellisen tilanteen parannuttua. Kuusi yritystä listautui menestyksekkäästi jo vuonna 1994 ja tahti kiihtyi seuraavina vuosina. Vuosina listautui yhteensä 55 yritystä. Kuten Hyytinen ja Pajarinen (2003) osoittavat, myös pääomasijoitustoimiala kasvoi. Ensimmäinen pääomasijoitusyhtiön omistaman yrityksen listautuminen tapahtui vuonna 1994, ja vuoden 2000 loppuun mennessä kaikkiaan 23 pääomasijoitusyhtiön (osittain) omistamaa yhtiötä oli listautunut. Kaiken kaikkiaan rahoituspalvelusektorin ulkopuolella toimivien yritysten osakeannit kasvoivat 1990-luvulla, ja ne ylittivät selvästi rahoituspalvelusektorilla toimivien annit (ks. myös Kauppi ja Hyytinen (2002), kuvio 7). Yhteenvetona voidaan sanoa, että Suomen rahoitusmarkkinoiden rakenne muuttui radikaalisti ajanjaksolla Talletuspankkien ja suhdeperusteisen velkarahoituksen merkitys rahoitusjärjestelmässä pienentyi samalla kun osakemarkkinoiden merkitys kasvoi. 3 Kvantitatiivinen arviointi 3.1 Rahoitusmarkkinoiden kehitysindeksit Seuraavaksi mittaamme Suomen rahoitusmarkkinoiden syvyyttä sekä velka- ja osakerahoituksen suhteellista merkitystä yritysten ulkoisen rahoituksen lähteenä Beckin ja Levinen (2002a) kehittämillä indekseillä. Selitämme käytetyt mittarit vain lyhyesti, koska yksityiskohdat löytyvät Beckin ja Levinen (2002a) alkuperäisestä artikkelista. 2 Beckin ja Levinen (2002a) rahoitustoiminnan aktiivisuus (finance-activity) -indeksi kuvaa rahoitusmarkkinoiden toiminnan vilkkautta ja merkitystä. Se lasketaan kahden suhdeluvun logaritmisena muunnoksena. Suhdeluvut ovat 1) yksityisten rahoitusvälittäjien tarjoama luotonanto jaettuna BKT:lla sekä 2) osakemarkkinoiden vaihdon arvo jaettuna BKT:lla. Indeksin tulkinta on seuraava: Mitä suuremman arvon indeksi saa, sitä laajempaa on rahoitusmarkkinoiden toiminta kansantaloudessa tietyllä ajanhetkellä. Soveltamamme rahoitustoiminnan aktiivisuus -indeksi ei ole identtinen Beckin ja Levinen (2002a) määritelmän kanssa. Ensinnäkin laskemme mukaan vain yrityksille myönnetyt luotot. Käyttämämme yritysluotonantotilasto on hyvin kattava sisältäen kaiken yritysluoto- 2 Lisätietoja löytyy myös Beck, Demirgüç-Kunt ja Levinen (2000) ja Levinen (2002) tutkimuksista, joissa on rakennettu samanlaisia indeksejä. Indeksit perustuvat useisiin varanto- ja virtausmuuttujiin. Suhdeluvun laskeminen käyttämällä vuoden lopun varantomuuttujan arvoa ja virtausmuuttujan arvoa tiettynä ajanjaksona voi aiheuttaa harhaa (ks. myös Beck ja Levine 2002b). Tässä tutkimuksessa tätä harhaisuutta on vähennetty käyttämällä periodien t ja t 1 (reaalista) varantokeskiarvomuuttujaa ja suhteuttamalla keskiarvo (reaaliseen) periodin t virtausmuuttujaan. 270
6 Ari Hyytinen, Iikka Kuosa ja Tuomas Takalo tuksen, jonka rahoituspalvelusektorin instituutiot, julkinen sektori ja eläkeyhtiöt ovat myöntäneet. 3 Yritysluotonanto sisältää myös rahoituspalvelusektorin instituutioiden hallussa olevat yritysjoukkovelkakirjat ja yritystodistukset. Toiseksi, suodatamme indeksistä osakemarkkinoilla odotuksista syntyvän hintavaikutuksen jakamalla osakevaihdon (value traded) markkinoiden kokonaisarvolla (market capitalisation). Näin syntyy kaupankäynnin vaihtoa mittaava luku, joka ei ole herkkä odotusten luomille osakekurssien muutoksille, koska osakkeiden hinta on mukana sekä osoittajassa että nimittäjässä. Koska Nokia hallitsi Suomen osakemarkkinoita 1990-luvun lopussa, rakennamme myös indeksin, jossa Nokian mahdolliset vaikutukset on eliminoitu (rahoitustoiminnan aktiivisuus pl. Nokia). Beckin ja Levinen (2002a) rahoitussektorin koko (finance-size) -indeksi on myös laskettu kahden suhdeluvun logaritmisena muunnoksena. Suhdeluvut ovat 1) rahoituksen välittäjien tarjoama yksityisen sektorin luotonanto suhteutettuna BKT:seen ja 2) osakemarkkinoiden arvo suhteutettuna BKT:seen. Alkuperäisessä mittarissa osakemarkkinoiden arvo heijastelee varallisuuskohteiden inflaatiota (asset price inflation) eli yritysten odotettujen kassavirtojen arvojen nousua. Siksi tässä mittaamme osakemarkkinoiden arvoa reaalisesti eli odotussopeutetuin osakehinnoin (expectations-adjusted stock prices). Seuraten Rousseauta ja Wachtelia (2000) ja Hyytistä ja Kauppia (2002) normalisoimme kokonaismarkkina-arvon aikasarjan vuoden 1995 osakkeiden hintatasolla ja BKT:n aikasarjan vuoden 1995 yleisellä hintatasolla. 3 Julkisen sektorin osuus yritysluotonannosta oli keskimäärin 3 prosenttia. Kuten kuvio 2 näyttää, rahoitustoiminnan aktiivisuus lisääntyy 1980-luvun ensimmäisellä puoliskolla, laskee sen jälkeen ja saavuttaa alhaisimman tason 1990-luvun laman aikana. Sen jälkeen aktiivisuus nopeasti lisääntyy, mutta laskee yllättäen 1990-luvun lopulle tultaessa. Rahoitussektorin koon kehitys on vakaampaa, mutta sekin laskee 1990-luvun lopulle tultaessa. Kuvio 2 herättää kysymyksen siitä, miksi rahoitusmarkkinoiden aktiivisuus ei ole juuri lisääntynyt. Mittareiden yksityiskohdat paljastavat, että osakemarkkinoiden likviditeetti on parantunut 1990-luvun lopussa, mutta rahoituspalvelusektorin välittämä yritysluotonanto suhteutettuna BKT:seen on vähentynyt jyrkästi samana aikaan. Tukeeko tilastoaineisto näkemystä, jonka mukaan Suomen rahoitusmarkkinat ovat siirtyneet pankkikeskeisestä järjestelmästä kohti osakemarkkinakeskeistä järjestelmää? Jotta voimme vastata tähän kysymykseen, sovellamme Beckin ja Levinen (2002a) rakenne-aktiivisuus (structure-activity) ja rakenne-koko (structure-size) -indeksejä suomalaiseen aineistoon. Kuten rahoitustoiminnan aktiivisuus ja rahoitussektorin koko -indeksien tapauksessakin poistamme näistä indekseistä osakkeiden hintoihin sisältyvän odotuksiin perustuva vaikutuksen. Rakenne-aktiivisuus -indeksin avulla voidaan verrata osakemarkkinoiden aktiviteettia ja (velka)rahoituksen välittäjien merkitystä toisiinsa. Se lasketaan osakevaihdon (stock market turnover) ja rahoituksen välittäjien yrityslaina-annon välisen suhteen logaritmisena muunnoksena. Indeksissä rahoituksen välittäjien saamiset on suhteutettu BKT:hen. Nokian vaikutus kontrolloidaan laskemalla mittarit myös ilman Nokiaa (rakenne-aktiivisuus pl. 271
7 ARTIKKELEITA KAK 3 / 2003 Kuvio 2. Rahoitusmarkkinoiden kehitys (Lähde: Hyytinen ym. 2003b ja kirjoittajien laskelmat). Nokia). Toinen indeksimme eli rakenne-koko -indeksi mittaa osakemarkkinoiden suhteellista kokoa verrattuna rahoituspalvelusektorilla välitettyyn velkarahoitukseen. Se lasketaan reaalisen osakemarkkina-arvon ja rahoituksen välittäjien yrityslaina-annon välisen suhteen logaritmisena muunnoksena. Kuvio 3 näyttää rakenne-aktiivisuus ja rakenne-koko -mittareiden kehitykset. Mittarit osoittavat, kuinka painopiste Suomen rahoitusjärjestelmässä on viimeisen kahdenkymmenen vuoden aikana siirtynyt velkarahoituksesta kohti osakemarkkinoita. Suuntaus on selvä, vaikka 1990-luvun alun kriisi tilapäisesti keskeytti suuntauksen. Vaikka jo 1980-luvulla tapahtui muutos kohti osakemarkkinakeskeisempää rahoitusjärjestelmää, muutosvauhti kiihtyi 1990-luvun aikana. On mielenkiintoista, että 1990-luvun lopun muutos näkyy voimakkaana, vaikka indekseistä on poistettu osakehintojen nousun vaikutus. Muutos kohti osakemarkkinakeskeisempää rahoitusjärjestelmää on jatkunut myös 2000-luvulla. Taulukko 1 vahvistaa käsitystä pankkien vähentyneestä merkityksestä rahoitusjärjestelmässä. Ensimmäisen sarakkeen yksityinen luotonanto on kattavampi velkarahoituksen mittari kuin aikaisemmin käytetty, sisältäen yritysluotonannon lisäksi kotitalouksille ja voittoa tavoittelemattomille organisaatioille annetut lainat. Kattavammankin mittarin mukaan on velkarahoituksen määrä vähentynyt roimasti 272
8 Ari Hyytinen, Iikka Kuosa ja Tuomas Takalo Kuvio 3. Rahoitusmarkkinoiden rakenne (Lähde: Hyytinen ym. 2003b ja kirjoittajien laskelmat) luvulla. Taulukko 1 näyttää myös, että pankkisektorin keskittyminen ja talletustoimintaa harjoittamattomien instituutioiden lisääntyminen ovat olleet tunnusomaista rahoituspalvelusektorin muutoksille. Taulukko 1. Rahoitusjärjestelmän rakenteen indikaattorit (Lähde: Hyytinen ym. 2003b). Vuosi Yksityinen Talletuspankkien Talletuspankin ka. Muiden (non-bank) luotonanto* lkm. koko** rahoituslaitosten lkm.*** % , % , % , % , % ,5 153 * = % BKT:sta (rahoituksen välittäjien, eläkeyhtiöiden ja julkisen sektorin luotonanto) ** =miljoonaa euroa *** =Ratan valvomien rahoituslaitosten (pankit pois lukien) määrä 273
9 ARTIKKELEITA KAK 3 / Yritysten omistusrakenne Kuten olemme kuvanneet aikaisemmin (Hyytinen ym. 2003a), ns. oikeusrahoituskirjallisuuden (law and finance literature) yksi keskeinen hypoteesi on, että lainsäädäntö ja kontrolli ovat substituutteja (katso esim. La Porta, Lopes-de-Silanes, Shleifer ja Vishny 1998, 2000). Tässä osiossa kuitenkin osoitetaan, että suomalainen aineisto ei tue hypoteesia. Kuten todettu, 1980-luvun alussa Suomessa oli pankkikeskeinen rahoitusjärjestelmä, jossa velkarahoitus perustui pitkäaikaisiin suhteisiin. Merkittävimmät suomalaisyritykset olivat jakautuneet karkeasti kolmeen ryhmään, jotka olivat suomalaisten liikepankkien kontrolloimia ( Lantto 1990). Silmäänpistävä piirre valtaryhmittymissä oli teollisuusyritysten ja rahoitusinstituutioiden ristikkäisomistukset. Tämän tuloksena rahoitusinstituutioilla oli merkittävä vaikutus teollisuusyritysten päätöksentekoon (Pohjola 1988, Kasanen ym. 1996). Koska pankeilla oli suuri vaikutus sekä omistajina että rahoittajina ryhmittymän yrityksiin, tarjosivat ne rahoitusta ja liiketoiminallista tukea, jos ryhmittymän yritys ajautui taloudellisiin vaikeuksiin. Taulukossa 2 kuvataan suomalaisten listattujen yritysten omistusosuudet omistajatyypeittäin. Näyttää siltä, että pankkikriisi ja rahoituspalvelusektorin myllerrys hajottivat suoriin (ristiin)omistuksiin perustuvat valtaryhmittymät lähes kokonaan 1990-luvun loppuun mennessä. Ainakin valtaryhmittymien rajat ovat hämärtyneet, sillä rahoitusinstituutioiden omistusosuudet yrityksissä nousivat 1980-luvun aikana, mutta ne ovat sen jälkeen laskeneet. Rahoitusinstituutioiden rooli on siis heikentynyt sekä (velka)rahoituksen tarjoajina (luku 2.2) että omistajina. Taulukko 2 paljastaa myös, että ulkomaalaisten omistusrajoitusten poistamisen jälkeen ulkomaalaisten omistus on merkittävästi lisääntynyt. Taulukossa 3 kuvataan listattujen yritysten sekä kassavirtaoikeuksien että äänivallan keskittyneisyyttä: C/V-suhdeluku vertailee suurimman omistajan kassavirtaoikeuksia sen äänivaltaoikeuksiin. Taulukko sisältää vain suorat omistusosuudet, mutta todellinen määräys- ja päätösvalta on tavallisesti suurempi kuin suorien omistusoikeuksien suoma valta. Taulukko näyttää, että suurimman omistajan äänivallan mediaani on noin 30 prosenttia. Pohjolan (1988) mukaan juuri noin 30 prosentin suuruinen äänivalta onkin ollut riittävä määräys- ja päätäntävallan hankkimiseksi suomalaisissa yrityksissä. Taulukosta myös selviää, että omistus oli keskittyneempää 1990-luvulla kuin Taulukko 2. Omistusosuudet omistajatyypeittäin (Lähde: Hyytinen ym. 2003b). Vuosi Rahoitus- Kotitaloudet Ulkomaiset Yritykset Muut* instituutiot 1980 % 44 % % % 56 % % 37 % % 26 % 18 % % 25 % % 27 % 24 % % 19 % 24 % 18 % 20 % % 13 % 53 % 14 % 17 % * = Muut on jäännös omistajasektori, jonka rakenne tässä taulukossa muuttuu vuosittain. 274
10 Ari Hyytinen, Iikka Kuosa ja Tuomas Takalo Taulukko 3. Omistuksen keskittyneisyys (Lähde: Hyytinen ym. 2003b). Paneeli A. Suurimman omistajan omistusosuus. Kassavirtaoikeudet* Äänivaltaoikeudet** C/V*** Vuosi Keskiarvo Mediaani Keskiarvo Mediaani Keskiarvo Mediaani % 14 % % 15 % 23 % 14 % 0,87 1, % 22 % 29 % 18 % 0,80 0, % 22 % 36 % 30 % 0,95 1, % 23 % 34 % 31 % 0,93 1,00 Paneeli B. Kolmen suurimman omistajan yhdistetty omistusosuus. Kassavirtaoikeudet* Äänivaltaoikeudet** C/V*** Vuosi Keskiarvo Mediaani Keskiarvo Mediaani Keskiarvo Mediaani % 29 % % 35 % 44 % 37 % 0,95 1, % 39 % 55 % 56 % 0,82 0, % 40 % 53 % 56 % 0,97 0, % 41 % 50 % 48 % 0,93 1,00 * Kolmen suurimman omistajan yhdistetty osuus kassavirtaoikeuksista. ** Kolmen suurimman omistajan yhdistetty osuus äänivaltaoikeuksista. *** Kolmen suurimman omistajan yhdistetty osuus kassavirtaoikeuksista jaettuna äänivaltaoikeuksilla. luvulla ja että siinä ei ole juuri tapahtunut muutoksia 1990-luvulla. 4 4 Johtopäätelmät 4 Paneelissa A, C/V-suhdeluvun suuret arvot 0,95 ja 0,93 vuosina 1995 ja 2000 aiheutuvat osittain yksittäisestä yrityksestä (Raisio Oy). Jos se poistetaan, keskiarvot laskevat arvoihin 0,82 ja 0,87. Paneelissa B, Raision poistaminen laskee C/V-suhdeluvun arvon 0,97 arvoon 0,83 vuonna 1995 ja arvon 0,93 arvoon 0,89 vuonna Tässä artikkelissa tarkastellaan Suomen rahoitusmarkkinoiden kehitystä vuosina Olemme tehneet kaksi keskeistä havaintoa. Ensinnäkin, suomalaisten rahoitusmarkkinoiden koko ei ole, toisin kuin yleisesti oletetaan, kasvanut suhteessa talouden kokoon ajanjaksolla Toiseksi, senkin jälkeen kun osakehintojen vaihteluiden aikaansaamat osakemarkkinoiden kokomuutokset on otettu huomioon, voimme tehdä havainnon, että pankkikeskeinen rahoitusjärjestelmä on muuttunut aiempaa osakemarkkinapainotteisemmaksi. Kuten aikaisempi tutkimuksemme (Hyytinen ym. 2003a) osoittaa, nämä muutokset vastaavat suomalaisessa sijoittajansuojaa koskevassa lainsäädännössä tapahtuneita muutoksia, jonka seurauksena osakkeenomistajien oikeudet ovat parantuneet, kun taas velkojien oikeudet ovat heikentyneet. Ne ovat myös so- 275
11 ARTIKKELEITA KAK 3 / 2003 pusoinnussa Kaupin ja Hyytisen (2002) Suomen talouden toimialarakenteen muutoksista tekemien havaintojen kanssa. On mielenkiintoista, että Suomessa ei yritysten omistus ole hajautunut eikä rahoituspalvelusektorin instituutioiden omistusosuudet lisääntyneet siitä huolimatta, että osakesijoittajien suoja on vahventunut ja velkojien suoja heikentynyt. Tämä havainto ei ole linjassa sen oikeusrahoituskirjallisuuden hypoteesin kanssa, jonka mukaan omistus ja lainsäädännön tarjoama suoja (kontrolli) ovat substituutteja (katso esim. La Porta ym. 1998, 2000). Nämä tulokset täydentävät Kaupin ja Hyytisen (2002) tekemiä havaintoja Suomen rahoitusjärjestelmän markkinaehtoistumisesta samalta ajanjaksolta. Tämä tutkimus korostaa mielestämme tarvetta Suomen rahoitusmarkkinoiden kehityksen syiden syvällisempään analysointiin. Aikaisemman tutkimuksemme perusteella (Hyytinen ym. 2003a) voidaan vain arvailla ilman kunnollista ekonometrista näyttöä, että tutkimusajanjaksolla tapahtuneilla lainsäädännön muutoksilla on ollut merkittävä rooli kehityksen taustalla. Lisäksi aikaisempi tutkimuksemme keskittyi lähinnä osakkeenomistajien ja velkojien oikeuksien mittaamiseen ja analysointiin. Siinä ei esimerkiksi mitattu kirjanpito-, tilintarkastus- ja tiedonantovelvollisuussäännösten muutoksia, jotka ovat olleet viimeisen viidentoista vuoden aikana suuria. Nämä muutokset tulisi mitata ja pohtia huolellisesti sekä niiden yhteiskunnallisia vaikutuksia että merkitystä erityisesti pienten ja keskisuurten yritysten kannalta. Lainsäädännön muutosten lisäksi kehityksen taustalla on koko joukko muitakin tekijöitä, joiden tarkempi selvittäminen olisi hedelmällistä. Tämän artikkelin ja Kaupin ja Hyytisen (2002) analyysien valossa näyttää siltä, että Suomen talouden rakennemuutos ja rahoitusmarkkinoiden kehitys ovat olleet mielenkiintoisessa molemminpuolisessa syy-seuraussuhteessa viimeisten kahden vuosikymmenen aikana. Käsityksemme mukaan myös poliittisen taloustieteen lähestymistapa rahoitusjärjestelmän pitkän aikavälin kehitykseen Suomessa olisi hyödyllinen. Kirjallisuus Beck, T. ja Levine, R. (2002a): Stock Markets, Banks, and Growth: Panel Evidence, Tulossa Journal of Banking and Finance. Beck, T. ja Levine, R. (2002b): Industry Growth and Capital Allocation: Does Having a Marketor Bank-Based System Matter?, Journal of Financial Economics, 64, Beck, T., Demirgüç-Kunt, A. ja Levine, R. (2000): A New Data Base on Financial Development and Structure, World Bank Economic Review, 14, Berger, A. N. ja Udell, G. F. (1998): The Economics of Small Business Finance: The Roles of Private Equity and Debt Markets in the Financial Growth Cycle, Journal of Banking and Finance, 22, Berger, A. N., Miller, N. H., Petersen, M. A., Rajan, R. G. ja Stein, J. C. (2002): Does Function Follow Organisational Form? Evidence from the Lending Practices of Large and Small Banks, NBER Working Paper Series, No Booth, A. W. A. ja Thakor, A. V. (2000): Can Relationship Banking Survive Competition?, Journal of Finance, 55, Demirgüç-Kunt, A. ja Maksimovic, V. (1998): Law, Finance, and Firm Growth, Journal of Finance, 53, Drees, B. ja Pazarbasioglu, C. (1995): The Nordic Banking Crisis: Pitfalls in Financial Liberalisation, International Monetary Fund Occasional Papers, No
12 Ari Hyytinen, Iikka Kuosa ja Tuomas Takalo Hietala, P. (1989): Asset Pricing in Partially Segmented Markets. Evidence from the Finnish Market, Journal of Finance, 44, Holmström, B. ja Kaplan, S. (2001): Corporate Governance and Merger Activity in the United States: Making Sense of the 1980s and 1990s, Journal of Economic Perspectives, 15, Hyytinen, A., Kuosa I. ja Takalo T. (2003a) Sijoitussuojan kehitys Suomessa , Kansantaloudellinen aikakausikirja, 1/2003, Hyytinen, A., Kuosa I. ja Takalo T. (2003b) Law or Finance: Evidence from Finland, European Journal of Law and Economics, 16:1, Hyytinen, A. ja Pajarinen, M. (2003): Financial Systems and Venture Capital in Nordic Countries: A Comparative Study, luku 1 teoksessa: Financial Systems and Firm Performance: Theoretical and Empirical Perspectives, toim. A. Hyytinen ja M. Pajarinen, ETLA B-200, Taloustieto Oy. Hyytinen, A., Rouvinen, P., Toivanen, O. ja Ylä- Anttila, P. (2003) Does Financial Development Matter for Innovation and Economic Growth? Implications for Public Policy, luku 11 teoksessa: Financial Systems and Firm Performance: Theoretical and Empirical Perspectives, toim. A. Hyytinen ja M. Pajarinen, ETLA B-200, Taloustieto Oy. Kasanen, E., Kinnunen, J. ja Niskanen, J. (1996): Dividend-Based Earnings Management: Empirical Evidence from Finland, Journal of Accounting and Economics, 22, Kauppi, H. ja Hyytinen, A. 2002, Rahoituksen markkinaehtoistuminen ja talouden toimialarakenne, Kansantaloudellinen aikakausikirja, 2/ 2002, Kinnunen, H. ja Vihriälä, V. (1999): Bank Relationships and Small-Business Closures During the Finnish Recession of the 1990s, Bank of Finland Discussion Papers 13/99. Kuusterä, A. (1995): Aate ja raha. Otava. La Porta, R., Lopez-de-Silanes, F., Shleifer, A. ja Vishny, R. (1998): Law and Finance, Journal of Political Economy, 106, La Porta, R., Lopez-de-Silanes, F., Shleifer, A. ja Vishny, R. (2000): Investor Protection and Corporate Governance, Journal of Financial Economics, 58, Lantto, R. (1990): Owners and Power in Finland s Listed Companies. Kajaani. Startel Oy. Levine, R. (2002): Bank-Based or Market-Based Financial Systems: Which is Better?, Journal of Financial Intermediation, 11, Levine, R., Loyoza, N. ja Beck, T. (2000): Financial Intermediation and Growth: Causality and Causes, Journal of Monetary Economics, 46, Petersen, M. A. ja Rajan R. G. (1994): The Benefits of Lending Relationships: Evidence from Small Business Data, Journal of Finance, 49, Petersen, M. A. ja Rajan R. G. (1995): The effects of credit market competition on lending relationships, Quarterly Journal of Economics, 110, Pohjola, M. (1988): Concentration of Shareholder Voting Power in Finnish Industrial Companies, Scandinavian Journal of Economics, 90, Rousseau, P. L. ja Wachtel, P. (2000): Equity Markets and Growth: Cross-country Evidence on Timing and Outcomes , Journal of Banking and Finance, 24, Saarenheimo, T. (1995): Credit Crunch Caused Investment Slump? An Empirical Analysis Using Finnish Data, Bank of Finland Discussion Papers 6/95. Swoboda, A. K. (1986): Ongoing Changes in Finnish Financial Markets and Their Implications for Central Bank Policy, Bank of Finland Studies, A:62. Vihriälä, V. (1997): Banks and the Finnish Credit Cycle , Bank of Finland Studies, E:7. 277
Sijoittajansuojan kehitys Suomessa 1980 2000*
Kansantaloudellinen aikakauskirja 99. vsk. 2/2003 ARTIKKELEITA Sijoittajansuojan kehitys Suomessa 1980 2000* Ari Hyytinen KTT Elinkeinoelämän Tutkimuslaitos ja Etlatieto Oy Tuomas Takalo VTT, dosentti
Rahoituksen markkinaehtoistuminen. toimialarakenne. Havaintoja Suomesta 1980 2000
Kansantaloudellinen aikakauskirja 98. vsk. 2/2002 ARTIKKELEITA Rahoituksen markkinaehtoistuminen ja talouden toimialarakenne. Havaintoja Suomesta 1980 2000 Ari Hyytinen KTT, Tutkimuspäällikkö Elinkeinoelämän
Ari Hyytinen Year of birth: 1972 Country of citizenship: Finland CURRICULUM VITAE --------------------------------------------------------------------------- I. Present Positions University of Jyväskylä,
Suomessa on käytössä useita
artikkeli hannu karhunen Tutkija Jyväskylän yliopisto ja tilastokeskus hannu.a.karhunen@jyu.fi Kuvat maarit kytöharju Yritystuet eivät ole innovaatiopolitiikan ihmelääke Yritystuista käydään ajoittain